220 



1. I. myurum (Pollich). HalaványzölcI, fényes, nagy vánko- 

 sokat alkotó moh, tojásdad, teknős, rövidre kiliegj^zett, fíirészes- 

 végű levelekkel. A levélszövet sejtjei szálasak, csak a levélcsúcs- 

 ban rhombosak s az aljzugokban kerekded-négyzetesek. A tokocska 

 hosszúdad vagj' kerülékes, rövidcsörű kupakkal s fehérlő szájpár- 

 kányzattal. Hypnum myurum Pollich. — Lesl<ea curvafa Voit. — 

 Isothecium myurum Brid. Bryol. Eur. tab. 533. 



|3. rohustum. Az elsőrendű ágak felállók és faalakúlag elága- 

 zók ; tompavégű, barkaidomú ágacskákkal. 



y. circinans. Faalakúlag elágazó, elsőrendű ágakkal és ívesen 

 görbülő, vékonyabb ágacskákkal. 



0. elongatum. Agai egyenesek, heverők, tompavégűek, sza- 

 bálytalanúl elágazók ; hosszú, egyenes ágacskákkal. 



Földön, fán és sziklán nő. Termése a tavasz kezdetével érik. 

 Könnyen felismerhető , igen közönséges moh a lombos erdő 

 övében. Eohonczon meg a Herkules-fürdőnél (Borbás). 



A alak szórványosan található a M.-Tátrától a Herkules- 

 fürdőig ; a homoródi fürdőnél (Demeter). 



a y. alak fatörzsön Tapoly és Hermány környékén ; 



a 0. alak Kotterbach, Eperjes és Hertnek környékén ; 



a tőalak Dalmátország kivételével a flóra egész területén. 



94. Lescnraea Schimp 



A leveleken hosszant futó barázdák vannak ; a tokocska egye- 

 nes ós felálló ; a kúszó vagy heverő szár melléklevelekkel (para- 

 phyllum) is ruházkodik s szárnyasán elágazó. A levélszövet sejtjei 

 keskenyek, majdnem szálasak, csak a levél szélén alul s az alj- 

 zugokban négyzetesek. 



L. stridta (Schwgr.). Sötétzöld gyepeket alkot. Szárai majd- 

 nem fonalidomúak. Levelei lándsásak, hosszúra kihegyzettek, 

 ép s behajlott éllel, hosszában két barázdával, majdnem kifutó 

 érrel. A tokocska korán megfeketedik s körülbelül 1 cm. magas 

 nyélen van. Pterogonium striatutn Schwgr. — P. mutahile Brid. — 

 NecJcera striata C. Midi. — Lesquereuxia mutahilis Lindh. Bryol. 

 Eur. V. tab. 459. 



Fatörzseken nő. Termése tavasz végével érik. Alhavasi moh. 

 Arvamegye éjszaki határhegyein a Pilszkón, a Babi igórán (Reh- 

 MANN és Limpricht), a Szinnai kő tetején (Hazslinszky). 



2. L. saxicola Milde. Lapos gj'epeket alkot. Ágacskái ívesen 

 hajlottak. Az ágacskákon levő levelei egy oldalra néznek, hosz- 

 szában 2 — 4 barázdával és fűrészes csúcscsal. Különben megegye- 

 zik az előbbi fajjal. Leskea striata [3. saxicola Schimp. 



Sziklán nő az alhavasi s a havasi tájban. A M.-Tátrán s az 

 árvái Babiagora tetején (Limpricht). 



